als_Latn dik_Latn sag_Latn
Edhepse protestat ishin në adresë të gabuar pasi për energji elektrike përgjegjëse është kompania EVN-Maqedoni, madje siç thonë nga Komuna e Strugës e njejta kompani ishte përgjegjëse edhe për mungesën e ujit të pijshëm pasi nga defektet në rrjetin elektrik ishin prishur pompat në ujësjellësin kryesor.
Në protestën e sotme u vërejtën funksionerë lokalë të Menduh Thaçit në Strugë, ndër to kryetari i degës Mendi Asani, kryetari i rinisë, Meriton Vinca, ish kryetari Blerton Pollozhani dhe disa mbështetës të tjerë të tij në Strugë, që gjithsej në numër ishin rreth 30 veta.
Almakos ka siguruar foto nga protesta e dështuar me 30 veta, ku shihet qartë organizatori Sami Shabani i cili nuk ka munguar në asnjë takim që Thaçi ka organizuar në Strugë. Burime të Almakos vërtetojnë se në Strugë sot ka qënë i pranishëm edhe vet Menduh Thaçi dhe siç thuhet nga një lokal në Strugë ka koordinuar protestuesit.
Kryetari i Komunës së Strugës, Ziadin Sela edhe pse protestat nuk duhej ti drejtohen atij, përsëri pranoi në takim tre nga organizatorët, përfshi këtu edhe nënkryetarin e degës së Thaçit në Strugë, Adrian Useini dhe siç mësojmë nga burimet tona ata i kanë dorëzuar një letër Selës me kërkesat e tyre, që s'kanë pasur lidhje me qëllimin e protestës, madje kanë folur për bizneset private të tyre . /Almakos/
als_Latn als_Latn als_Latn als_Latn